Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi LIX. törvény 20. §-a alapján kértem, hogy észrevételeim alapján tett intézkedéseiről 30 napon belül értesítsen.
Paragraph Index: 1112

1997. november 20-án kelt válaszában Kovács Attila polgármester közölte, hogy észrevételeimet elfogadta. Elkészítették a telefonos közvélemény-kutatási tevékenységük Szabályzatát, amelyben rendelkeznek az azonosító kódok tárolásának szükséges és feltétlenül indokolt minimális mértékéről, ezt négy hétben állapítottak meg. A polgármester közölte, hogy az 1997. január 20.—szeptember 30. közötti időszakban készült azonosító kódokat tartalmazó íveket megsemmisítették. Az erről szóló jegyzőkönyvet és a Szabályzatot leveléhez mellékelte — ez utóbbi másolatát Önnek elküldöm. Az indítványukban szereplő további kérdéseikkel kapcsolatban álláspontom az, hogy a közvélemény-kutatás eredményei — beleértve a politikai véleményeket összegző táblázatokat is — közérdekű, nyilvános adatok, amelyekről a polgármester köteles tájékoztatni a közvéleményt. A politikai közvélemény-kutatás nem önkormányzati feladat, ennek költségei szintén közérdekű adatok. Az önkormányzat e kérdést érintő gazdálkodásának vizsgálatára nincs hatásköröm, az ezzel kapcsolatos esetleges észrevételeket az Állami Számvevőszék jogosult vizsgálni. Budapest, 1998. január 12. Üdvözlettel: Dr. Majtényi László (478/A/1997)

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes